L' Àrea Infantil i Juvenil de la Biblioteca Pública de Lleida, situada a la planta baixa, és l'espai dedicat a infants i joves de 0 a 17 anys, a les seves famílies i a aquelles persones interessades en el llibre i la literatura infantil i juvenil.
L'objectiu d'aquesta àrea és iniciar els infants en la lectura i el gust pels llibres, acompanyar-los en el seu desenvolupament lector i també proporcionar-los un centre d'informació a un nivell adequat per a cada edat.
En aquesta àrea s'hi poden trobar documents en diferents formats destinats tant al lleure com a l'educació i informació dels més joves de la casa, distribuïts en tres espais segons edats: bebeteca (0-3 anys), àrea infantil (4-12 anys) i àrea juvenil (13-17 anys).
Els fons de menys ús estan situats al magatzem de la biblioteca.
La consulta i el préstec d'aquests documents es pot sol·licitar presencialment o a través del correu electrònic (majors de 14 anys).
Consulteu més informació a l'apartat: sol·licitud de documents del magatzem.
Els documents sol·licitats es serviran el següent dia hàbil o el dia que indiqui la persona sol·licitant.
La Bebeteca s'adreça als més petits de la casa (0-3 anys) i als seus pares o acompanyants.
És també l'espai en què la lectura és encara mirar, escoltar i compartir el llibre amb l'adult.
El fons està organitzat en dues seccions:
" Benvinguts a la bebeteca ": Emporteu-vos en préstec, amb el carnet del nadó, una motxilla amb un lot de materials de la bebeteca.
Demaneu-la al taulell de l'àrea infantil.
Aquesta secció s'adreça als infants de 4 a 12 anys i proporciona materials en diferents suports per a la lectura, l'oci, la formació i la informació.
El gruix més important de la col·lecció són els llibres, que estan organitzats en dos apartats:
La secció juvenil s'adreça als joves de 13 a 17 anys, així com als pares i educadors del públic adolescent.
Aquesta secció conté documents en diferents suports destinats a cobrir les necessitats d'informació, formació i lleure d'aquest públic.
Així, podem trobar-hi llibres de lectura com novel·la juvenil, còmics i còmics manga, pel·lícules, música, jocs i revistes i el centre d'interès de joves amb documents de temàtiques adreçades al públic juvenil i la secció de recomanats de Poker de llibres.
La sala també està equipada amb 5 ordinadors amb connexió a internet per a realitzar treballs d'ofimàtica.
La utilització dels equipaments és lliure i gratuïta.
Els usuaris menors de 10 anys han de venir acompanyats per un adult i per als menors de 14 anys cal autorització prèvia del pare, mare o tutor.
L'Àrea infantil i juvenil ofereix als centres educatius el servei de préstec de maletes viatgeres i lots de llibres per a lectura col·lectiva.
Les maletes viatgeres són lots de llibres sobre una temàtica en concret.
El servei està obert a la creació de nous lots temàtics a petició dels centres educatius.
Per fer ús d'aquest servei cal que el centre tingui un carnet de préstec per a centres, entitats i institucions.
• Maletes viatgeres per a llars d'infants i centres d'educació infantil: la confecció de la maleta serà feta sota demanda del centre per treballar diferents temes o centres d' interès a l'aula.
• Maletes viatgeres per a centres d'educació primària i secundària: la confecció de la maleta serà feta sota demanda del centre per treballar diferents temes o centres d' interès a l'aula.
• Lots de llibres per a lectura col·lectiva: són lots d'exemplars d'un mateix títol per a poder fer lectures en grup a l'escola.
L'Àrea Infantil i Juvenil organitza les següents activitats per als diferents públics als quals s'adrecen els seus serveis: